SL Uradni list Evropske unije C 198/13

Objava vloge na podlagi člena 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

(2008/C 198/11)

Ta objava daje pravico do ugovora zoper vlogo na podlagi člena 7 Uredbe Sveta (ES) št. 510/2006 (1). Izjavo o ugovoru mora Komisija prejeti v šestih mesecih po dnevu te objave.

POVZETEK

UREDBA SVETA (ES) št. 510/2006

„GENTSE AZALEA“

ES št.: BE-PGI-005-0536-24.03.2006

ZOP ( ) ZGO ( X )

Ta povzetek zajema glavne elemente specifikacije proizvoda za informativne namene.

1. Pristojna služba v državi članici:

Naziv: Vlaamse Overheid, Departement Landbouw en Visserij, Afdeling Duurzame Landbouwontwikkeling Naslov: Ellipsgebouw Koning Albert II-laan 35 Bus 40 B-1030 Brussel Tel.: (32-2) 552 78 84 Faks: (32-2) 552 78 71 E-mail: lieve.desmit@lv.vlaanderen.be

2. Vlagatelj:

Naziv: Vereniging van Vlaamse Azaleatelers Naslov: P/a Axelsvaardeken 29a B-9185 Wachtebeke Tel.: (32-9) 342 91 26 Faks: (32-9) 342 92 14 E-mail: info@vaneetvelde.com Sestava: Proizvajalci/predelovalci ( X ) drugo ( X )

3. Vrsta proizvoda:

Skupina 3.5: Cvetje in okrasne rastline

4. Specifikacija:

(Povzetek zahtev v skladu s členom 4(2) Uredbe (ES) št. 510/2006)

4.1 Naziv: „Gentse azalea“

4.2 Opis: „Gentse azalea“ je azaleja, namenjena za prodajo (azalea indica ali rhododendron simsii), v fazi obarvanja oziroma v t. i. svečasti fazi. Je različnih oblik (okroglasti grm ali deblo, visoko deblo, piramida in drugo) in barv (bele barve, barve lososa, rdeče, karminsko rdeče, roza, škrlatne in vijolične barve), ki so lahko čiste ali nečiste (s črtami ali robovi). Za „Gentse azalea“ je značilno, da je rezultat kakovostnega pridelovanja, ki temelji na tradiciji in raznolikosti.

Kakovost zagotavljajo vnaprej določena merila za kakovost, ki temeljijo na prestižnem pridelovanju (npr. nastavljanju popkov), prijazni uporabi (npr. zadostnem robu za zalivanje), zanesljivosti (npr. zagotavljanju barve) in estetskih značilnostih (npr. svežem in zelenem videzu). Proizvod je znan po svoji kakovosti zaradi dolgoletne tradicije, znanja in izkušenj, obsežnih raziskav in strokovnega svetovanja.

4.3 Geografsko območje: Pridelovalno področje je celotna provinca Vzhodna Flamska (vključno z glavnim mestom Gent).

4.4 Dokazilo o poreklu: „Gentse azalea“ mora izvirati iz gospodarstva, registriranega pri vlagatelju, ki je vložil vlogo za registracijo. Ta register posreduje pristojnemu nadzornemu organu. Registrirana gospodarstva so pridelovalci azelej (od podtaknjenca do popolnoma razvite „zelene“ azaleje ali najmanj do faze obarvanja) in trgovci (ki kupljene, popolnoma razvite „zelene“ azeleje pridelujejo v rastlinjakih najmanj do faze obarvanja).

Vsak pridelovalec azeleje „Gentse azalea“ mora pri tem upoštevati norme, ki so bile določene za projekt o kakovosti azalej (Project Azalea Kwaliteit – PAK). Namen projekta je ohraniti visokokakovostne azeleje „Gentse azalea“ in je sredstvo za zagotavljanje njihove kakovosti. Vsako registrirano gospodarstvo se s podpisom listine o kakovosti zaveže, da bo pri pridelavi upošteval norme za kakovost PAK, prejme pa tudi številko udeležbe in številko PAK. Dokler rastline niso pripravljene za prodajo, vodijo pridelovalci za vsako partijo zapisnik o pridelovanju. Zapisnik o pridelovanju zagotavlja, da spoštujejo pridelovalne metode in norme za kakovost. Zapisnik o pridelovanju ustrezne partije se zelenim azalejam priloži pri prevozu v rastlinjak, opremijo pa se tudi z nalepko PAK, na kateri je navedena številka PAK. Preden rastline zapustijo gospodarstvo z nalepko iz točke 4.8, jih pridelovalci ali trgovci v rastlinjakih pred prodajo opremijo z nalepko.

4.5 Metoda pridobivanja: „Gentse azalea“ se v celoti (od pridelave poganjkov do cvetoče rastline) pridobiva na geografskem območju iz točke 4.3.

Razmnožuje se s poganjki ali cepljenjem na drugo podlago. Podtaknjenci se nato pokrijejo s plastično folijo, temperatura v substratu poganjka pa se z ogrevanjem tal poveča na 23 °C do 25 °C.

Pridelovanje zahteva redno presajanje rastlin. Pri tem se odstrani zgornji del veje, da se ta lahko razveja. Glede na želeno velikost končnega pridelka se določi število presajanj. Prva faza pridelovanja (do vključno drugega presajanja) poteka v zaprtih prostorih, nadaljnje faze do končnega pridelka pa lahko potekajo v zaprtih prostorih kot tudi na prostem. Zelene azaleje, ki imajo želeni končni premer, začnejo tvoriti popke. Za to so potrebne dovolj nizke temperature. Glede na to, koliko časa morajo biti izpostavljene nizkim temperaturam, se azeleje razvstijo na zelo zgodaj cvetoče (od 15. avgusta dalje), zgodaj cvetoče (od 1. decembra dalje), srednje cvetoče (od 15. januarja dalje) in pozno cvetoče (od 15. februarja dalje). Zelene azaleje se začnejo prodajati, ko so popki dovolj razviti. Za zelene in cvetoče azaleje veljajo norme, ki so bile določene za projekt o kakovosti azalej (PAK). Cvetoče azaleje se pridobivajo iz poganjkov ali s siljenjem. Dovolj zrele rastline se pogosto vzgajajo pod umetno svetlobo pri temperaturi najmanj 20 °C in jih je treba redno zalivati. Prodajati se začnejo v fazi obarvanju ali svečasti fazi.

4.6 Povezava: Vloga za zaščito označbe „Gentse azalea“ temelji na slovesu tega pridelka. Naravni, zgodovinski in človeški faktorji so pripomogli k izoblikovanju tipičnega pridelovanja azaleje „Gentse azalea“.

Gentska regija je v zadnjih dveh stoletjih postala središče pridelovanja in trgovanja z azalejami v zahodni Evropi. V regiji so osredotočene tudi raziskave, informacije in oskrba.

Poleg zgodovinskih okoliščin so pomembno vlogo pri razvoju pridelave azalej v navedenem geografskem območju imeli tudi naravni elementi. Gentska regija ima zmerno podnebje, ki je primerno za njihovo pridelovanje. Poleg tega so azaleje potrebovale tudi prepustna tla. Azaleje se pridelujejo predvsem v substratu iz iglic in gozdne zemlje, ki je v regiji prisotna.

Gentski vrtnarski mojster Judocus Huytens je azaleje v gentsko regijo prvič prinesel iz Anglije leta 1774, dejansko pa jih je iz Anglije uvozil kapitan Welbanck leta 1808. Pomemben dogodek, ki je pripomogel k uspehu azaleje, je bila ustanovitev Gentskega društva za poljedelstvo in zdravilna zelišča leta 1808.

Sloves azaleje „Gentse azalea“ potrjuje naslednje:

Na razstavi, ki je potekala 6. februarja 1819, je baron Du Bois de Vroeylande razstavil prvo azalejo. Nato so bile po letu 1839 vsakih pet let organizirane razstave, na katerih je sodelovala mednarodna žirija. Te potekajo še danes in so po celem svetu znane kot „Gentse Floraliën“.

Louis Van Houtte je bil pionir „Gentse azalea“, saj je izpopolnil in oplemenitil metodo pridobivanja ter tako razvil različne nove oblike in barve. Leta 1839 je Louis Van Houtte izdal svoj prvi katalog, ki je vseboval 97 različnih vrst azalea indica.

17. maja 1869 je bila „Gentse azalea“ razstavljena na ruskem sejmu cvetja v St. Petersburgu.

Pridelovanje azalej je za gentsko regijo tako pomembno, da so leta 1881 začeli izdajati revijo o pridelovanju azalej z naslovom „Iconographie des azalées de l'Inde“.

Leta 1893 je Georges Truffaut v svoji študiji „Étude sur la culture et la végétation de l'Azalea Indica“ zapisal: „C'est en Belgique, et plus particulièrement dans les environs de la ville de Gand, que l'on trouve les plus importantes cultures d'azalea.“ (Najpomembnejše kulture azalej se nahajajo v Belgiji, zlasti v okolici mesta Gent).

Leta 1938 je bila po tridnevnem festivalu azalej, ki je potekal od 17. do 19. decembra, izdana belgijska znamka o azaleji in Gentu.

Iz različnih publikacij je razvidno, da so si pridelovalci prizadevali za čim večjo raznolikost barv in oblik. V kmetijski reviji, ki je izšla oktobra 1954, je F. Peeters zapisal: „Azaleje, po katerih je znano mesto Gent, pridelujejo številni vrtnarji. Pridelujejo več sort. Te se med seboj razlikujejo po barvi cvetov in obliki …“.

4.7 Nadzorni organ:

Naziv: Federale Overheidsdienst Economie, K.M.O., Middenstand en Energie Algemene Directie Controle en Bemiddeling Tweede Afdeling Gespecialiseerde Diensten, Sectie A Controles Uitgaven EOGFL en Marktordening Naslov: WTC III Simon Bolivarlaan 30 B-1000 Brussel Tel.: (32-2) 208 40 40 Faks: (32-2) 208 39 75 E-mail: Dirk.Demaeseneer@economie.fgov.be

4.8 Označevanje: Rastline so opremljene z nalepko, na kateri je napisano „Gentse azalea“, simbolom ZGO in št. PAK.

(1) UL L 93, 31.3.2006, str. 12.